als_Latn dik_Latn sag_Latn
Zgjohuni herëtPresidentja e Starbucks, Michelle Gaas, çohet në 4:30 çdo mëngjes për të bërë vrap. Kryetarja e Avon, Andrea Jung, zgjihet në 5. Kryeredaktorja e Vogue, Anna Wintour, është çdo mëngjes para pyne, që në orën 6 në fushën e tenisit. Këto gra e kanë kuptuar se suksesi vjen më lehtë, kur e filloni ditën herët.
Negocioni shpeshStudimet tregojnë se gratë nuk negociojnë aq shepesh dhe me aq sukses sa burrat. Kjo mund të jetë një prej arsyeve që rrit diferencën gjinore në tregun e punës. Gratë (në tregun amerikan të punës) fitojnë 85% të pagës së një mashkulli. Diferenca rritet me moshën.
Ndani përgjegjësitëKatie Taylor, CEO e hoteleve Four Seasons, ka pranuar se është e fiksuar pas kontrollit, por për të mirën e saj dhe të atyre rreth saj, ajo ka mësuar të ndajë përgjegjësitë. Punët të cilat nuk kanë përgjegjësi mund t'i delegoni tek të tjerët.
Adoptoni mentorë (drejtues)Sheryl Sandberg e Facebook thotë se nuk mund ta pyesësh dikë: "A do bëhesh udhëheqësi im?". Ky duhet të jetë një proçes i natyrshëm. Pas takimit, shkruajini një email. Dërgojini një artikull interesant ose lidhini me një person që mund t'i ndihmojë. Mbajeni marrdhënien dhe kur të shfaqet mundësia pyetini: "A do të më rekomandoni për këtë punë? A do e bëni prezanitmin?"
Qëndroni kureshtareMe hapat e shpejtë të ndryshimit duhet të qëndroni gjithmonë kureshtare. Anne Sweeney, fuksionare e lartë pranë Disney-t e përshkruan veten si "të udhëhequr nga kurioziteti" sepse "i ngacmon njerëzit" dhe "çon tek ide të reja, punë të reja, indistri të reja". Ajo thotë "Gjëja më e zgjuar që mund të bëni është të bëni vazhdimisht pyetje".
DëgjoniPunësoni njerëz më të zgjuar se ju, jepini atyre mjetet e duhura të punës dhe dëgjojini me kujdes. Nëse jeni të hapura ndaj të gjitha llojeve të informacionit, përfundimet tuaja do të jenë shumë më të artikuluara. Claire Watts, CEO e firmës së veshjeve QVC, organizon çdo të martë takime të hapura me këdo nga punonjësit e kompanisë, që dëshiron t'i bëjë pyetje apo të ndajë diçka me të.
Vendosini vetes qëllime të qartaDenise Morrison, CEO e Campbell's Soup, e dinte që në moshë të re se dëshironte të drejtonte një kompani. Ajo e dinte që në jetë duhen vendosur qëllime afatshkurtra dhe afatgjata dhe duhet bërë një plan për t'i arritur ato. Ajo i bënte vetes këto pyetje "Ku kam qënë? Ku kam arritur? Ku po shkoj dhe cilat janë detyrat për të mbërritur ku dua?". Nëse kompania ku ishte e punësuar nuk e ndihmonte të arrinte qëllimet e saj, ajo e kuptonte që ishte koha për të lëvizur.
Jini kurajozeFillimisht duhet të kuptoni se çfarë doni dhe më pas duhet të shkoni ta merrni. Beth Mooney, CEO e KeyCorp, filloi punë në bankë 2 vjet pas përfundimit të shkollës, pasi trokiti në derën e çdo banke në Dallas dhe duke i kërkuar një vend në programin e trajnimit. Tek Republic Bank of Dallas ajo nuk pranoi të dilte nga zyra e manaxherit, derisa ai t'i ofronte një punë. Ajo priti...për 3 orë, derisa ai pranoi.
Ndjehuni rehat me "jo-në"Do t'ju duhet ta dëgjoni e thoni, prandaj ndjehuni rehat rreth "jo-së". Ertharin Cousin, drejtore ekzekutive World Food Programme, thotë se kjo është një nga fjalët më të vëshitra për t'u thënë nga femrat. Praktikojeni!
Jini këmbëngulëseTomas Edisoni dështoi me qindra herë, derisa shpiku llampën elektrike. "Kam gjetur 10000 mënyra që nuk funksionojnë" thoshte ai. Shumica e femrave e arrijnë suksesin 3 dekada pas fillimeve të tyre. Për ta arritur ju duhet këmbëngulje, qëndrueshmëri dhe durim.
Nga intervistat e kaluara të grave të suksesshme, të cilat ia kanë dalë të bëhen pjesë e listave të Forbes, vijnë këshilla për t'ju ndihmuar në karrierën tuaj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn